CELEX: 62020CN0454
Language: el
Date: 2020-09-23 00:00:00
Title: Υπόθεση C-454/20: Αίτηση προδικαστικής αποφάσεως την οποία υπέβαλε το Rayonen sad Lukovit (Βουλγαρία) στις 23 Σεπτεμβρίου 2020 — Ποινική διαδικασία κατά AZ

14.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 433/25
            
         
      Αίτηση προδικαστικής αποφάσεως την οποία υπέβαλε το Rayonen sad Lukovit (Βουλγαρία) στις 23 Σεπτεμβρίου 2020 — Ποινική διαδικασία κατά AZ
      (Υπόθεση C-454/20)
      (2020/C 433/32)
      Γλώσσα διαδικασίας: η βουλγαρική
      
         Αιτούν δικαστήριο
      
      Rayonen sad Lukovit
      
         Ποινική διαδικασία ενώπιον του αιτούντος δικαστηρίου κατά
      
      AZ
      
         Προδικαστικά ερωτήματα
      
      
                  1)
               
               
                  Αντιβαίνει στην αρχή της νομιμότητας όσον αφορά τις αξιόποινες πράξεις και τις ποινές εθνική ρύθμιση η οποία προβλέπει διοικητική και ποινική ευθύνη για την ίδια πράξη, ήτοι την οδήγηση μη νομίμως ταξινομημένου μηχανοκίνητου οχήματος, χωρίς να υπάρχουν κριτήρια που να καθιστούν δυνατό τον αντικειμενικό νομικό χαρακτηρισμό του προκαλούμενου κοινωνικού κινδύνου;
               
            
                  2)
               
               
                  Σε περίπτωση αρνητικής απαντήσεως του Δικαστηρίου της Ευρωπαϊκής Ένωσης στο πρώτο ερώτημα: Ποιες εξουσίες διαθέτει το εθνικό δικαστήριο προκειμένου να διασφαλίζει την αποτελεσματική εφαρμογή των αρχών του δικαίου της Ευρωπαϊκής Ένωσης;
               
            
                  3)
               
               
                  Αποτελεί επαρκή εγγύηση για τη μη αυθαίρετη εφαρμογή του νόμου η δικονομική δυνατότητα του δικαστηρίου να απαλλάξει πρόσωπο που κατηγορείται για διάπραξη αδικήματος επιβάλλοντάς του διοικητική ποινή;
               
            
                  4)
               
               
                  Είναι συμβατή με την αρχή της αναλογικότητας, κατά την έννοια του άρθρου 49, παράγραφος 3, του Χάρτη των Θεμελιωδών Δικαιωμάτων της Ευρωπαϊκής Ένωσης, η επιβολή ποινής φυλακίσεως έως ένα έτος για το αδίκημα της οδήγησης μη νομίμως ταξινομημένου μηχανοκίνητου οχήματος;